b'\n_START_ARTICLE_\nKalapodi\n_START_PARAGRAPH_\nKalapodi (gresk: \xce\x9a\xce\xb1\xce\xbb\xce\xb1\xcf\x80\xcf\x8c\xce\xb4\xce\xb9) er en landsby i kommunen Lokroi i Fokis i sentrale Hellas. Stedet er ogs\xc3\xa5 kjent som et arkeologisk omr\xc3\xa5de, rundt 1 km \xc3\xb8st for landsbyen, hvor en helligdom fra antikken er blitt avdekket._NEWLINE_Kultaktiviteten her synes \xc3\xa5 ha begynt p\xc3\xa5 slutten av den greske bronsealderen og fortsatte uten avbrudd inn i historisk tid. Den siste dokumenterte brukerfasen av helligdommen er datert til romersk keisertid. Stedet er utgravd under ledelse av det tyske arkeologiske institutt i Athen, og per 2007 var det fortsatt unders\xc3\xb8kelser p\xc3\xa5 gang. Det er blitt identifisert som en orakelhelligdom viet Apollon. Funn fra stedet er publisert i en monografiserie redigert av det samme tyske instituttet. S\xc3\xa5 langt er to bind utgitt og omhandler keramiske og metallfunn fra helligdommen.'